Η υποδοχή ήταν εξαιρετική, με τον πατέρα του Γιάννη να μας πηγαίνει μέχρι το σπίτι με το αυτοκίνητό του και να μας εξηγεί τα απαραίτητα. Το σπίτι είναι αξιοπρεπές, με άνετο σαλόνι και βολικά κρεββάτια. Το υπνοδωμάτιο με την μεγάλη τζαμαρία (που δεν μπορεί να γίνει καθιστικό όταν μένουν 6 άτομα στο σπίτι) είναι εντυπωσιακό, αλλά έχει θέμα με τον ήλιο το πρωί. Η εντυπωσιακή θέα των φωτογραφιών είναι από την ταράτσα, στην οποία υπάρχει η δυνατότητα να κάτσει η παρέα με καρέκλες και τραπεζάκι. Το wifi και ο θερμοσίφωνας λειτουργούν κανονικά και δεν είχαμε κανένα πρόβλημα, σε αντίθεση με το πλυντήριο που κρατούσε νερά μετά το τέλος του προγράμματος και χρειάστηκε να στίψουμε μόνοι μας τα ρούχα. Μία παρεξήγηση που προέκυψε την τελευταία ημέρα αναφορικά με την ώρα που θα βγαίναμε από το σπίτι λύθηκε στο τέλος.
Συνολικά ήταν μία ευχάριστη διαμονή και σας ευχαριστούμε γι' αυτό!